stanford-oval/wikipedia huggingface dataset:
Berliinin ePrix 2023
2. kilpailun tulokset

Toisen osakilpailun aika-ajot olivat kauden ensimmäiset märällä kelillä ajetut aika-ajot. Paalupaikan otti yllättäen Abt Cupran Robin Frijns ennen tallikaveriaan Nico Mülleria. Talli ei ollut saanut yhtään pistettä ennen kilpailua. Itse kilpailun alku viivästyi, kun kesken lähtöjärjestelyjen saksalainen aktivistiryhmä Letzte Generation (suom. Viimeinen sukupolvi) järjesti mielenilmauksen radalla. Aktivistit yrittivät liimata kätensä rataan sekä FIA:n autoon. Radan turvahenkilöstä sai kuitenkin poistettua henkilöt radalta ja heidät luovutettiin poliisille. Kilpailun alkuun tuli vain pieni viivästys ja se ajettiin sen jälkeen normaalisti. Mielenilmauksesta uutisoi Suomessa muun muassa Helsingin Sanomat ja MTV Uutiset. Kuljettajat myös tuomitsivat protestin voimakkaasti. Da Costa totesi, että ”Formula E on huonoin sarja moottoriurheilussa tulla ja tehdä näin”, Müller kuvasi tapahtumaa ”naurettavaksi” ja Frijns kertoi, ettei ymmärtänyt protestoijien motiivia. Kilpailun voittoon ajoi Envision Racingin uusiseelantilainen Nick Cassidy. Cassidy nousi kilpailun johtoon 25. kierroksella ja onnistui pitämään johtonsa loppuun asti. Toiseksi ajoi Jake Dennis ja kolmanneksi Jean-Éric Vergne. Sarjan johtaja Wehrlein oli seitsemäs ja ero Cassidyyn kutistui neljään pisteeseen. Kilpailun 12 ensimmäisen kierroksen aikana johdossa kävi kahdeksan kuljettajaa ja ohituksia nähtiin toisessakin kilpailussa paljon, yhteensä 172.
2. kilpailun tulokset > Aika-ajot

| Lohkojako |
| --- | --- | --- | --- | --- | --- | --- | --- | --- | --- | --- | --- |
| Lohko A |  WEH |  JEV |  DEN |  DAC |  RAS |  LOT |  DIG |  NAT |  ROW |  FEN |  MUE |
| Lohko B |  CAS |  EVA |  BIR |  BUE |  HUG |  VAN |  GUN |  SET |  TIC |  MOR |  FRI |
2. kilpailun tulokset > Aika-ajot > Pudotuspelit

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- |
|   | Puolivälierät | Puolivälierät | Puolivälierät |  |  | Välierät | Välierät | Välierät |  |  | Finaali | Finaali | Finaali |
 
|   | A3 |   Nico Müller |   |   |  |  |  |  |  |  |  |  |  |
|  | A2 |   Pascal Wehrlein |   |   |  |  |  |  |  |  |  |  |  |
|  | A2 |   Pascal Wehrlein |   |   |   |   |   Nico Müller |   |   |  |  |  |  |
|  |  |  |  |   |   |   |   Nico Müller |   |   |  |  |  |  |
|  |  |  |  |   |   |   |   Jean-Éric Vergne |   |   |  |  |  |  |
|  | A1 |   Jean-Éric Vergne |   |   |   |   |   Jean-Éric Vergne |   |   |  |  |  |  |
|  | A1 |   Jean-Éric Vergne |   |   |  |  |  |  |   |  |  |  |  |
|   | A4 |   Jake Dennis |   |   |  |  |  |  |   |  |  |  |  |
|  |  |   |   |   |   |   |   |   |   |   |   |   Nico Müller |   |
|  |  |   |   |   |   |   |   |   |   |   |   |   Robin Frijns |   |
|   | B2 |   Robin Frijns |   |   |  |  |  |  |   |  |  |  |  |
|  | B3 |   Mitch Evans |   |   |  |  |  |  |   |  |  |  |  |
|  | B3 |   Mitch Evans |   |   |   |   |   Robin Frijns |   |   |  |  |  |  |
|  |  |  |  |   |   |   |   Robin Frijns |   |   |  |  |  |  |
|  |  |  |  |   |   |   |   Sébastien Buemi |   |   |  |  |  |  |
|  | B1 |   Sébastien Buemi |   |   |   |   |   Sébastien Buemi |   |   |  |  |  |  |
|  | B1 |   Sébastien Buemi |   |   |  |  |  |  |  |  |  |  |  |
|   | B4 |   Nick Cassidy |   |   |  |  |  |  |  |  |  |  |  |
2. kilpailun tulokset > Aika-ajot > Aika-ajon tulokset

| Sij>  | No>  | Kuljettaja | Talli | A | B | QF | SF | F | Ruutu |
| --- | --- | --- | --- | --- | --- | --- | --- | --- | --- |
| 1 | 4 |  Robin Frijns | ABT-Mahindra | — | 1:18.447 | 1:18.423 | 1:18.743 | 1:18.748 | 1 |
| 2 | 51 |  Nico Müller | ABT-Mahindra | 1:19.092 | — | 1:18.493 | 1:19.177 | 1:19.380 | 2 |
| 3 | 16 |  Sébastien Buemi | Envision-Jaguar | — | 1:18.282 | 1:18.813 | 1:19.071 | — | 3 |
| 4 | 25 |  Jean-Éric Vergne | DS Penske | 1:19.047 | — | 1:19.298 | 1:19.237 | — | 4 |
| 5 | 9 |  Mitch Evans | Jaguar | — | 1:18.528 | 1:18.492 | — | — | 5 |
| 6 | 94 |  Pascal Wehrlein | Porsche | 1:19.073 | — | 1:18.805 | — | — | 6 |
| 7 | 27 |  Jake Dennis | Andretti-Porsche | 1:19.264 | — | 1:19.727 | — | — | 7 |
| 8 | 37 |  Nick Cassidy | Envision-Jaguar | — | 1:18.650 | — | — | — | 8 |
| 9 | 1 |  Stoffel Vandoorne | DS Penske | — | 1:18.974 | — | — | — | 9 |
| 10 | 13 |  António Félix da Costa | Porsche | 1:19.297 | — | — | — | — | 10 |
| 11 | 10 |  Sam Bird | Jaguar | — | 1:19.010 | — | — | — | 11 |
| 12 | 30 |  Oliver Rowland | Mahindra | 1:19.459 | — | — | — | — | 12 |
| 13 | 33 |  Dan Ticktum | NIO | — | 1:19.232 | — | — | — | 13 |
| 14 | 11 |  Lucas di Grassi | Mahindra | 1:19.600 | — | — | — | — | 14 |
| 15 | 5 |  Jake Hughes | McLaren-Nissan | — | 1:19.257 | — | — | — | 15 |
| 16 | 36 |  André Lotterer | Andretti-Porsche | 1:19.741 | — | — | — | — | 16 |
| 17 | 48 |  Edoardo Mortara | Maserati | — | 1:19.422 | — | — | — | 17 |
| 18 | 58 |  René Rast | McLaren-Nissan | 1:20.848 | — | — | — | — | 18 |
| 19 | 3 |  Sérgio Sette Câmara | NIO | — | 1:19.441 | — | — | — | 19 |
| 20 | 23 |  Sacha Fenestraz | Nissan | 1:21.059 | — | — | — | — | 20 |
| 21 | 7 |  Maximilian Günther | Maserati | — | 1:19.961 | — | — | — | 21 |
| 22 | 17 |  Norman Nato | Nissan | 1:21.272 | — | — | — | — | 22 |
Lähde:
2. kilpailun tulokset > Kilpailu

| Sij>  | No>  | Kuljettaja | Talli | Kier>  | Aika/keskeytys | Ruutu | Pisteet |
| --- | --- | --- | --- | --- | --- | --- | --- |
| 1 | 37 |  Nick Cassidy | Envision-Jaguar | 40 | 46:34.509 | 8 | 25 |
| 2 | 27 |  Jake Dennis | Andretti-Porsche | 40 | +0.442 | 7 | 18 |
| 3 | 25 |  Jean-Éric Vergne | DS Penske | 40 | +1.292 | 4 | 15 |
| 4 | 9 |  Mitch Evans | Jaguar | 40 | +1.769 | 5 | 12 |
| 5 | 13 |  António Félix da Costa | Porsche | 40 | +2.460 | 10 | 10 |
| 6 | 7 |  Maximilian Günther | Maserati | 40 | +2.981 | 21 | 9  |
| 7 | 94 |  Pascal Wehrlein | Porsche | 40 | +3.545 | 6 | 6 |
| 8 | 1 |  Stoffel Vandoorne | DS Penske | 40 | +4.581 | 9 | 4 |
| 9 | 51 |  Nico Müller | ABT-Mahindra | 40 | +6.612 | 2 | 2 |
| 10 | 33 |  Dan Ticktum | NIO | 40 | +7.822 | 18 | 1 |
| 11 | 23 |  Sacha Fenestraz | Nissan | 40 | +9.461 | 20 |  |
| 12 | 11 |  Lucas di Grassi | Mahindra | 40 | +9.462 | 12 |  |
| 13 | 58 |  René Rast | McLaren-Nissan | 40 | +9.678 | 17 |  |
| 14 | 8 |  Oliver Rowland | Mahindra | 40 | +11.780 | 13 |  |
| 15 | 3 |  Sérgio Sette Câmara | NIO | 40 | +13.687 | 19 |  |
| 16 | 17 |  Norman Nato | Nissan | 40 | +13.749 | 22 |  |
| 17 | 4 |  Robin Frijns | ABT-Mahindra | 40 | +22.937 | 1 | 3  |
| 18 | 5 |  Jake Hughes | McLaren-Nissan | 40 | +29.580 | 14 |  |
| 19 | 10 |  Sam Bird | Jaguar | 40 | +34.381 | 11 |  |
| 20 | 16 |  Sébastien Buemi | Envision-Jaguar | 40 | +1:03.532 | 3 |  |
| 21 | 36 |  André Lotterer | Andretti-Porsche | 40 | +1:04.102 | 15 |  |
| 22 | 48 |  Edoardo Mortara | Maserati | 37 | +3 kierrosta | 16 |  |
Lähde:
2. kilpailun tulokset > Sijoitukset kilpailun jälkeen

Huom!: Vain viiden parhaan sijoitukset sisällytetty.
Huomiot

↑  Kolme lisäpistettä paalupaikasta.
↑  Koska Dennis ei ollut 10 parhaan joukossa, Lotterer sai lisäpisteen nopeimmasta kierroksesta.
↑  Lisäpiste nopeimmasta kierroksesta.
↑  Kolme lisäpistettä paalupaikasta.
Boaššu

Boaššu on saamelaisessa perinteessä tarkoittanut kodan kultillista takaovea ja sen ja tulisijan välistä aluetta, joka on ollut pyhä ja sallittu vain miehille.
Boaššussa säilytettiin noitarumpua ja aseita, jotka olivat naisilta kiellettyjä asioita. Boaššun kautta miehet lähtivät metsästämään ja palasivat metsältä sekä kulkivat uhritoimituksiin. Kansanuskon käänteisajattelun mukaan boaššua hallitsi feminiininen Boaššuáhkká-niminen jumaluus. Siihen liittyvästä kultista tiedetään kuitenkin hyvin vähän, eikä siitä ole tietoja kuin läntisiltä saamelaisilta.
Boaššun kautta kulkeminen oli yksi niistä muinaisuskon ilmentymistä, joita lähetyssaarnajat pyrkivät kriminalisoimaan ja muutenkin tyrehdyttämään. Niitä kiinninaulasi erityisesti Kemin Lapissa 1600-luvun puolivälin jälkeen vaikuttanut Gabriel Tuderus. Vaikka boaššun kautta kulkeminen vähitellen saatiin kitketyksi pois ja itse pesäsoppi muodostui patojen ja muiden tavaroitten säilytyspaikaksi, monet saamelaisnaiset pyrkivät vielä pitkään välttämään kodan takaosan kiertämistä.
’Boaššu’ tunnettiin sanana lähes kaikilla saamelaiskielten alueilla. Se on lainattu myös Pohjois-Suomen murteisiin muodossa ’posio’, joka on jäänyt käyttöön Posion kunnan nimenä. Boaššu on samaa alkuperää kuin itämerensuomalaisten kielten sana ’pohja’. Se saattaa jopa olla vanha laina itämerensuomalaisilta. Sanaa on pidetty omaperäisenä, mutta joskus sitä on myös epäilty germaaniseksi tai vielä varhaisemmaksi indoiranilaiseksi lainaksi.
Birminghamin yliopisto

| Birminghamin yliopisto> University of Birmingham |
| --- | --- |

Motto:  Per Ardua Ad Alta
Perustettu:  1900
Tyyppi:  Julkinen
Kansleri:  Karan Bilimoria
Opiskelijoita:  18 480
Jatko-opiskelijoita:  11 935
Sijainti:  Birmingham,  Iso-Britannia
Yhteistyö:   Universitas 21  EUA  Russell-ryhmä 
Sivusto:  Birmingham.ac.uk
Birminghamin yliopisto on vuonna 1900 perustettu yliopisto Birminghamissa, Englannissa. Se on yksi Britannian johtavia tutkimusyliopistoja, jossa on lähes 19 000 perusopiskelijaa ja lähes 12 000 jatkotutkinnon suorittajaa.
Yliopiston punatiilisiä rakennuksia.
Birminghamin yliopisto on yksi Russell-ryhmään kuuluvista korkeakouluista ja Universitas 21-verkoston jäsen.
Entisiä oppilaita

James Clavell
Francis Durbridge
Simon Le Bon
David Lodge
Desmond Morris
Pete Stollery
Aiheesta muualla

Kuvia tai muita tiedostoja aiheesta Birminghamin yliopisto Wikimedia Commonsissa
Yliopiston virallinen verkkosivu (englanniksi)
| n k Russell-ryhmä |
| --- | --- |
Yliopistot:  Belfastin yliopisto  Birminghamin yliopisto  Bristolin yliopisto  Cambridgen yliopisto  Cardiffin yliopisto  Durhamin yliopisto  Edinburghin yliopisto  Exeterin yliopisto  Glasgow’n yliopisto  Imperial College London  King’s College London  Leedsin yliopisto  Liverpoolin yliopisto  London School of Economics and Political Science  Manchesterin yliopisto  Newcastlen yliopisto  Nottinghamin yliopisto  Oxfordin yliopisto  Queen Maryn yliopisto  Sheffieldin yliopisto  Southamptonin yliopisto  University College London  Warwickin yliopisto  Yorkin yliopisto
Birds of Prey: The Album

| Birds of Prey: The Album  |
| --- | --- | --- |

Soundtrack-albumin tiedot
 Julkaistu: 7. helmikuuta 2020
 Tuottaja(t):  Imad Royal  Sky Adams  Whipped Cream  Louis Bell  MDS  Mike Arrow  Cutfather  Jacob Ubizz  Daniel Pemberton  Two Inch Punch  Matias Mora  Jordan Fish  Oliver Sykes  David Dahlquist  Patrick Morrissey  Jon Hume  Sofi Tukker  David Pramik  Ojivolta  Andrew Orkin  London on da Track  Dustin Wise  Marie Hines  Matt Bronleewe 
 Tyylilaji: pop, rap
 Kesto: 42.53
 Levy-yhtiö: Atlantic Records
Listasijoitukset
  23.
Singlet albumilta Birds of Prey: The Album
 ”Diamonds” Julkaistu: 10. tammikuuta 2020  ”Joke’s on You” Julkaistu: 17. tammikuuta 2020  ”Boss Bitch” Julkaistu: 23. tammikuuta 2020  ”Sway with Me” Julkaistu: 31. tammikuuta 2020  ”Experiment on Me” Julkaistu: 7. helmikuuta 2020
Birds of Prey: The Album on vuonna 2020 ensi-iltansa saaneen Birds of Prey -supersankarielokuvan soundtrack-albumi. Se julkaistiin 7. helmikuuta 2020 Atlantic Recordsin kautta. Albumi debytoi Billboard 200 -listan sijalla 23.
Albumin ensimmäisenä singlenä julkaistiin 10. tammikuuta 2020 Megan Thee Stallionin ja Normanin esittämä ”Diamonds”. Charlotte Lawrencen ”Joke’s on You” on toinen single ja Doja Catin ”Boss Bitch” kolmas. Neljäntenä julkaistiin Saweetien ja Galxaran ”Sway with Me”. Albumin viimeisenä julkaistu single on Halseyn ”Experiment on Me”, jonka hän teki yhteistyönä Bring Me the Horizonin kanssa.
Superroisto Harley Quinnista kertovan elokuvan tavoin albumin teemana on ”tyttövoima” (engl. girl power). Kaikki sen kappaleet ovat naisartistien esittämiä ja mukana on niin poplaulajia kuin rap-artistejakin. Harleya elokuvassa näyttelevä Margot Robbie kertoi Alternative Press -lehdelle musiikin olleen niin tärkeä osa elokuvaa, että he halusivat albumille suosituimpia naisartisteja.
Kappaleet

Doja Cat: ”Boss Bitch” – 2.14 (säv. ja san. Amala Zandile Dlamini, Ashton Casey, Imad Royal, Sky Adams)
Whipped Cream: ”So Thick” – 2.11 (mukana Baby Goth, säv. ja san. Brianna Miller, Caroline Cecil, Sean Turk)
Megan Thee Stallion ja Normani: ”Diamonds” – 3.19 (säv. ja san. Edgar Machuca, Jule Styne, Kameron Glasper, Leo Robin, Louis Bell, Madison Love, Megan Pete, Mike Arrow, Normani Hamilton, Santeri Kauppinen, Tayla Parx)
Saweetie ja Galxara: ”Sway with Me” – 2.48 (säv. ja san. Adam David Small, Diamonté Harper, Earl Patrick Taylor, Jacob Uchorczak, Mich Hansen, Michael Pollack, Nick Sarazen, Norman Gimble, Pablo Beltran Ruiz, Quavious Marshall, Randall Hammers, Riana Kuring, Tia Scola)
Charlotte Lawrence: ”Joke’s on You” – 3.04 (säv. ja san. Cara Salimando, Daniel Pemberton, Royal)
Maisie Peters: ”Smile” – 2.37 (säv. ja san. Ben Ash, Peters)
Cyn: ”Lonely Gun” – 2.37 (säv. ja san. Cynthia Nabozny, Matias Gabriel Mora)
Halsey: ”Experiment on Me” – 3.34 (säv. ja san. Ashley Frangipane, Bjoern Yttling, John Eriksson, Jordan Fish, Oliver Sykes, Peter Moren)
Jucee Froot: ”Danger” – 2.27 (säv. ja san. Pemberton, Royal, Terrica Alexander)
K.Flay: ”Bad Memory” – 2.53 (säv. ja san. David Dahlquist, Kristine Meredith Flaherty, Patrick Morrissey)
Sofi Tukker: ”Feeling Good” – 3.02 (säv. ja san. John Hume, Sophie Hawley-Weld, Tucker Halpern)
Lauren Jauregui: ”Invisible Chains” – 3.20 (säv. ja san. David Pramik, E. Kidd Bogart, Ingrid Andress, Jon Bellion, Jauregui, Mark Williams, Raul Cubina)
Jurnee Smollett-Bell: ”It’s a Man’s Man’s Man’s World” – 2.56 (säv. ja san. Betty Jean Newsome, James Brown)
Summer Walker: ”I’m Gonna Love You Just a Little More Baby” – 2.53 (säv. ja san. Barry White)
Adona: ”Hit Me With Your Best Shot” – 2.50 (säv. ja san. Edward Schwartz)
Arvostelut

AllMusic:
The Harvard Crimson:
Idolator: 4/5
Vilja Eerikan murha

| Vilja Eerika  |
| --- | --- |
Kansallisuus:  suomalainen
Koko nimi:  Vilja Eerika Heleen Tarkki
Syntynyt:  6. huhtikuuta 2004
Kuollut:  13. toukokuuta 2012 Helsinki
Kuolinsyy:  tukehduttaminen
Vilja Eerikan murha oli oikeustapaus, jossa 8-vuotias Vilja Eerika Tarkki kuoli tukehtumalla Helsingissä Puotilassa pitkäaikaisen kaltoinkohtelun seurauksena äitienpäivänä toukokuussa 2012. Lapsen isä Touko Tarkki ja hänen naisystävänsä Sirpa Laamanen tuomittiin elinkautiseen vankeus­rangaistukseen.
Eerika siirtyi vuonna 2010 äidiltään asumaan tästä aiemmin eronneen isänsä ja isän uuden naisystävän luokse. Tytön asuessa heidän luonaan häntä pahoinpideltiin henkisesti ja fyysisesti. Poliisin esitutkinta paljasti, että Eerika oli kärsinyt kotonaan päivittäisestä rääkkäämisestä, nöyryyttämisestä sekä väkivallasta ja vapaudenriistoista.
Tytön kuolema johti laajaan julkiseen keskusteluun lastensuojelun tilasta, ja sen pohjalta tehtiin useita selvityksiä. Sosiaali- ja terveysministeriön työryhmän raportti esitti lastensuojelun voimavarojen lisäämistä. Kuntaliiton selvityksessä vuonna 2013 kävi ilmi, että yhdellä sosiaalityöntekijällä voi olla vastuullaan jopa 160 lasta, kun suositus on noin 20–50 lasta. Vain noin puolessa Suomen kunnissa oli riittävästi lastensuojelun henkilöstöä.
Taustaa

Eerika syntyi vuonna 2004. Hänen vanhempansa erosivat pian syntymän jälkeen, ja Eerika jäi asumaan äitinsä luokse. Vuonna 2010 äiti ei enää ollut kykeneväinen huolehtimaan lapsesta, jolloin isä sai huoltajuuden. Kuusivuotias Eerika siirtyi asumaan isän ja tämän uuden naisystävän luokse. He asuivat yksiössä, mutta sosiaaliviranomaisille isä vakuutti hankkivansa pian suuremman asunnon. Tytölle oli etsitty paikkaa vastaanottolaitoksista, mutta niissä ei ollut tilaa.
Uudessa kodissa Eerika koki jatkuvaa kotiväkivaltaa. Isän naisystävä oli selkeästi aloitteellinen väkivallassa ja syytti isää siitä, ettei tämä laita lastaan kuriin. Eerikaa esimerkiksi pakkosyötettiin, lyötiin ja pakotettiin juoksemaan ympäri pihaa. Huoltajat myös kuvasivat joitain teoista. He perustelivat myöhemmin juoksutusta tytön ylipainolla ja pakkosyöttöä tytön syömishäiriöllä. Naisystävä syytti Eerikaa tavaroiden rikkomisesta ja vaatteiden leikkelystä, mutta myöhemmin kävi ilmi, että hän oli itse tekojen takana.
Naapurit ihmettelivät ulkona tunteja juoksevaa tyttöä ja koulussa ihmeteltiin kasvojen mustelmia. Myös tytön äiti kiinnitti huomiota samoihin asioihin. He olivat yhteydessä sosiaaliviranomaisiin, mutta Eerikasta tehdyt useat lastensuojeluilmoitukset johtivat tuolloin vain neuvotteluihin isän kanssa. Lapsen ruumiissa oli 89 pahoinpitelyn merkkiä hänen kuollessaan.
Loppuvuodesta 2011 äiti nosti Helsingin käräjäoikeudessa kanteen tyttärensä huoltajuudesta. Isä kuitenkin vastusti äidin vaatimusta huoltajuudesta ja laajemmasta tapaamisoikeudesta, ja käräjäoikeus määräsi tytön jäämään asumaan isälleen. Marraskuussa 2011 isä otti yhteyttä viranomaisiin ja väitti Eerikalla olevan lukuisia käytöshäiriöitä. Häntä tutkittiin, mutta hoidon tarvetta ei ilmennyt. Tämän jälkeen hänet sijoitettiin asumaan perhetukikeskukseen, jossa väitetyistä käytöshäiriöistä ei näkynyt merkkejä. Muutaman kuukauden sijoitusjakson jälkeen lastensuojeluviranomaiset päättivät palauttaa Eerikan isälleen, vaikka tyttö itse vastusti kotiinpaluuta. Kotiinpaluun jälkeen hänellä alkoi näkyä jälleen vammoja, ja tytön koulusta oltiin useaan otteeseen yhteydessä lastensuojeluun.
Kuolema

Eerikan kuolemaan johtanut väkivalta yltyi äärimmäiseksi keväällä 2012, kun sosiaaliviranomaiset palauttivat hänet isälleen. Syytteen mukaan tyttö sidottiin ja paketoitiin yöksi ainakin 25 kertaa. Isä kertoi myöhemmin uskoneensa naisystävää, joka oli kertonut, että paketoiminen on tavallista lastenkodissa, jossa tämä on työskennellyt. Naisystävä esiintyi 2009 lähtien keksityllä ulkomaannimisellä henkilöllisyydellä ja väitti olevansa ranskalais-marokkolainen lääkäri.
Äitienpäivää 2012 edeltävänä iltana isä ja hänen naisystävänsä sitoivat Eerikan kädet teipillä ja nippusiteillä, käärivät hänet lakanaan ja laittoivat vuodesohvalle, jonka jälkeen hänet käärittiin vielä pressuun. Tytön liikehdinnän vuoksi naisystävä löi häntä nyrkillä vatsaan ja sähköjohdolla jalkapohjiin. Tytön kasvot peitettiin lakanalla ja suun ja nenän päälle vedettiin pakkausteippiä. Oikeuslääketieteellisen tutkimuksen perusteella Eerika kuoli lopulta tukehtumiseen, joka kesti 4–6 tuntia.
Isä ja naisystävä kertoivat, että menettelyn tarkoituksena oli saada lapsi rauhoittumaan. Isä ei kertomansa mukaan ajatellut, että lämpötila voisi nousta pressun sisällä. Kuulusteluissa naisystävä kertoi ajatelleensa, että ilmaa saa avoimen päälaen kautta. Syyttäjän mukaan pienen tytön keino selvitä psyykkisesti viikkoja kestäneistä yöllisistä sitomisista oli pakeneminen fantasiamaailmaan. Hänellä oli prinsessatiara päässään kuollessaan.
Oikeudenkäynti

Asian käsittely aloitettiin 30. elokuuta 2012 Helsingin käräjäoikeudessa, jossa isää ja tämän naisystävää syytettiin pahoinpitelystä, vapaudenriistosta ja murhasta. Lisäksi naisystävää syytettiin väärän henkilöllisyyden antamisesta. Syyttäjä vaati syytetyille elinkautista vankeusrangaistusta. Syytetyt myönsivät aiheuttaneensa tytön kuoleman, mutta kiistivät syyllistyneensä murhaan. Käräjäoikeus määräsi heidät mielentilatutkimukseen, jossa heidät todettiin syyntakeisiksi eli täydessä ymmärryksessä oleviksi.
Helsingin käräjäoikeus tuomitsi 19. maaliskuuta 2013 lapsen isän Touko Päiviö Tarkin ja hänen naisystävänsä Sirpa Helena Laamasen elinkautiseen vankeusrangaistukseen syyttäjän vaatimusten mukaisesti. Oikeuden mukaan heidän olisi pitänyt tajuta, että lapsen hengitysteiden tukkiminen johtaa varsin todennäköisesti tämän kuolemaan. Tekotapa oli poikkeuksellinen ja aiheutti uhrille suurta fyysistä ja henkistä kärsimystä, ja lisäksi teko oli kokonaisuutena arvostellen törkeä.
Käräjäoikeuden langettavasta tuomiosta valitettiin Helsingin hovioikeuteen, joka ei päätöksellään muuttanut alioikeuden tuomiota. Tuomitut hakivat vielä valituslupaa korkeimmasta oikeudesta, joka ei ottanut asiaa käsiteltäväkseen. Hovioikeuden elinkautiset tuomiot jäivät siis pysyviksi.
Reaktiot > Julkisen vallan edustajat

Sisäministeri Päivi Räsänen vaati parempaa tiedonkulkua viranomaisten välille. Hänen mukaansa on ongelmallista, että esimerkiksi poliisin tehtyä ilmoituksen lastensuojeluviranomaisille, poliisi ei saa tietoa siitä, mitä ilmoituksesta on seurannut. Eduskunnan puhemies Eero Heinäluoma kiinnitti huomiota samaan asiaan. Hänen mukaansa yksilönsuojaksi on rakennettu liian suuria esteitä, jolloin viranomaiset eivät saa kaikkia tarvittavia tietoja. Monessa tapauksessa lasten huono kohtelu ei tule koskaan tarvittavien viranomaisten tietoon, koska työntekijät pelkäävät rikkovansa salassapitosäännöksiä.
Lastensuojelun Keskusliiton mukaan viranomaiset piiloutuvat salassapitovelvollisuuden taakse liian usein. Liiton mukaan lapsen edun mukainen, saumaton tiedonkulku pitää jatkossa turvata eri viranomaisten välillä, eikä lainsäädäntö ole liiton mielestä tiedonkulun esteenä. Peruspalveluministeri Maria Guzenina-Richardsonin mukaan on uskomatonta, että useisiin lastensuojeluilmoituksiin ei reagoitu. Guzenina-Richardson ilmoitti teettävänsä viranomaisselvityksen lastensuojelun toiminnasta.
Lapsiasiavaltuutettu Maria Kaisa Aula vaati laajaa tutkintaa Eerikan kuolemasta. Hänen mukaansa rikostutkinnan ja oikeuskäsittelyn lisäksi on arvioitava laajemmin eri viranomaisten toimintatapoja ja heidän yhteistyönsä toimivuutta. Hän kertoi vertauskohdan Englannista, jossa vuonna 2000 kuoli 8-vuotias lapsi viranomaisten virhearvioiden seurauksena. Tapauksesta tehty tutkinta johti Englannissa laajoihin uudelleenarviointeihin myös lainsäädännössä, palveluiden rakenteissa ja johtamisessa.
Reaktiot > Selvitykset lastensuojelun tilasta

Sosiaali- ja terveysministeriön alaisen työryhmän loppuraportti valmistui kesäkuussa 2013. Työryhmä oli asetettu syyskuussa 2012 selvittämään lastensuojelun yleisiä käytäntöjä. Työryhmä käsitteli myös perheiden sosiaalityön ja lastensuojelun ongelmakohtia sekä arvioi lastensuojelulain soveltamiseen liittyviä ongelmia. Työryhmä esitti loppuraportissaan useita lakimuutoksia. Se esitti myös lastensuojeluresurssien ja koulutuksen lisäämistä.
Onnettomuustutkintakeskus käynnisti syyskuussa 2012 lasten kuolemia käsittelevän teematutkinnan. Huhtikuussa 2014 valmistunut tutkinta ei liittynyt suoraan Eerikan kuolemantapaukseen, sillä siinä tarkasteltiin lähes 900:aa alle 18-vuotiaan kuolemantapausta vuosilta 2009–2011. Tutkinnassa kävi ilmi, että lasten yleisin kuolemansyy oli luonnollinen eli niin sanottu tautikuolema. Muita kuin luonnollisia kuolemantapauksia oli yhteensä 199. Näistä lähes kaksi kolmannesta eli 121 tapausta johtui tapaturmista ja neljännes (51 tapausta) itsemurhista.
Kuntaliitto selvitti lastensuojelun tilaa lähes Suomen jokaisessa kunnassa. Selvityksessä kävi ilmi, että suurin ongelma on se, että perheitä ei pystytä auttamaan tarpeeksi ajoissa. Myös lastensuojelun valvonnassa on puutteita. Valvira julkaisi toukokuussa 2014 koko maan tilaa koskevan lastensuojeluselvityksen. Selvityksessä kävi ilmi, että yhdellä sosiaalityöntekijällä voi olla vastuullaan jopa 160 lasta, kun suositus on noin 20–50 lasta. Vain noin puolessa Suomen kunnissa on riittävästi lastensuojelun henkilöstöä ja noin kolmannes henkilöstöstä on epäpätevää. Valvira on tehnyt myös Eerikan kuolemasta selvityksen, mutta se on syyttäjän käytössä, eikä se siten ole julkinen.